Diari Oficial de la Generalitat Valenciana


Sumari del DOGV 7121, del 30-09-2013 (2013/9324)

RESOLUCIÓ de 25 de juliol de 2013, del Servici Territorial d'Energia de València, relativa a l'autorització administrativa, la declaració en concret d'utilitat pública i l'aprovació del projecte de subestació transformadora de 66/20 kV denominada STR Carrases. Expedient número ATASCT/2012/62/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9324


Data del document
:   25-07-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 25 de juliol de 2013, del Servici Territorial d'Energia de València, relativa a l'autorització administrativa, la declaració en concret d'utilitat pública i l'aprovació del projecte de subestació transformadora de 66/20 kV denominada STR Carrases. Expedient número ATASCT/2012/62/46. [2013/9324]  
Presentada la sol·licitud d'autorització administrativa, la declaració d'utilitat pública i l'aprovació del projecte, relativa a la instal·lació elèctrica més avall indicada.  
Resultant que el projecte presenta un enclavament concretat, té entre la documentació els plans pertinents a escala adequada, està suficientment detallat i conté una relació concreta i individualitzada dels béns i drets afectats, i posseïx per tant les condicions previstes en l'article 143 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Resultant que, de conformitat amb el projecte presentat, la instal·lació elèctrica complix les condicions tècniques i de seguretat reglamentàriament establides, la qual cosa permet l'aprovació d'este sense perjuí de l'obligació de la mercantil peticionària d'indemnitzar adequadament les afectacions que l'execució del projecte puga ocasionar a tercers.  
  
Efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en els articles 143 a 147 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Este Servici Territorial, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa de la instal·lació elèctrica que s'indica:  
Peticionari: Iberdrola Distribución Eléctrica, SAU.  
Emplaçament de la instal·lació: Llíria.  
Documents sotmesos a informació pública:  
- Projecte. Denominació: projecte d'execució de la subestació transformadora de 66/20 kV denominada STR Carrases situada en la parcel·la 01 del polígon 39255.  
Esta autorització s'atorga sense perjuí de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
  
Esta autorització s'emet sense perjuí de tercers, i salvant els drets particulars.  
  
Segon  
Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres s'hauran de realitzar d'acord amb el projecte presentat, i si és el cas, annexos tècnics posteriors aportats a este.  
2. El peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte de projecte, es requerisca posar una part d'esta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució la realitzarà la mateixa direcció d'obra que el certificat anterior i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no-pertorbació a altres instal·lacions o equips.  
- S'haurà de presentar, en el termini màxim de 10 dies des de l'execució completa de la instal·lació, la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En cas que la dita instal·lació ja estiguera en tensió, el peticionari haurà de procedir a la desconnexió a la finalització del dit termini.  
  
5. Condicions mediambientals:  
a) S'haurà d'aplicar el programa de vigilància ambiental (PVA) plantejat (pàgines 177 a 182 de l'estudi d'impacte ambiental), incloent-hi l'aplicació de totes les mesures preventives i correctores proposades (pàgines 169 a 176), així com les condicions de l'estimació d'impacte ambiental de la Conselleria d'Infraestructures, Territori i Medi Ambient de 26 de juny de 2013 i referència 2013/02-EIA.  
b) El PVA inclourà el seguiment dels possibles efectes sobre l'avifauna, amb especial atenció als sectors en què la línia elèctrica creua la Rambla Primera o Escorihuela (entre els suports AP.4 i AP.5), i el llit afluent a esta (entre els suports AP.1 i AP.2).  
c) L'aplicació del PVA haurà de reflectir-se en un llibre registre on s'anotarà el control realitzat i les possibles incidències de caràcter ambiental que es produïsquen, així com les solucions adoptades en cada cas. Els informes periòdics i final de seguiment, així com el realitzat a l'any de funcionament de les instal·lacions, també quedaran reflectits en este. Este llibre s'haurà de conservar actualitzat i a disposició davant de qualsevol inspecció o requeriment.  
d) A fi de reduir l'impacte visual de la subestació transformadora, s'hauran d'adoptar mesures eficaces d'apantallament, en consonància amb la normativa municipal i amb el que determine l'informe que tramita el Servici d'Infraestructura Verda i Paisatge.  
e) El projecte estarà subjecte a les condicions que, si és el cas, determine la Conselleria d'Educació, Cultura i Esport en relació amb la possibilitat d'afectacions al patrimoni cultural valencià.  
  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la ocupació urgent d'estos als efectes de l'article 52 de la Llei d'Expropiació Forçosa, de 16 de desembre, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000.  
  
Quart  
Publicar i notificar la present resolució, d'acord amb el que establix el Decret 88/2005, i significar que la publicació es realitzarà igualment als efectes que determina l'article 59.5 de la Llei 30/1992, de notificació de la present resolució als titulars desconeguts o amb domicili ignorat o a aquells a qui s'ha intentat la notificació i no s'ha pogut realitzar.  
  
L'Administració deixarà sense efecte la present resolució en qualsevol moment en què observe l'incompliment de les condicions imposades en esta.  
La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a fer esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Podrà ser causa de revocació d'esta resolució l'incompliment de les condicions expressades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia en el termini d'un mes, comptador a partir de l'endemà d'aquell en què tinga lloc la notificació de la present, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 25 de juliol de 2013.- El cap del Servici Territorial d'Energia: Enrique Climent Sirvent.